Dijabetes tipa 2 moguće predvideti
Naučnici su pronašli jedinstvenu genetsku mutaciju kod oko 10 odsto ljudi koji imaju dijabetes tipa 2 u SAD i Evropi
Dijabetes pogadja ljude u siromašnim i bogatim zemljama podjednako. Podaci Svetske zdravstvene organizacije pokazuju da se više od 80 odsto smrtnih slučajeva zbog dijabetesa pojavljuje u zemljama sa niskim i srednjim prosečnim prihodima. Godine i gojaznost su dva faktora rizika za dijabetes tipa 2. Sa druge strane je medicinska porodična istorija. Doktor Ajra Goldfajn proučavao je DNK kod ljudi koji imaju i koji nemaju dijabetes. „ Sa dijabetesom tipa 2 telo ne može da pretvara krvni šećer u energiju. Kada se nivo šećera u krvi poveća to može da dovede do ozbiljnih posledica uključujući smrt. Zato ljudi koji imaju tu bolest moraju da prate nivo šećera u krvi. Doktoru Arturu Lajonsu je uspostavljena dijagnoza dijabetesa tipa 2 pre tri godine. U studiji o DNK, doktor Goldfajn i njegove kolege nešto su ustanovili. Gen koji proizvodi taj protein naziva se HMGA 1. On je važan zato što je receptor insulina koji sprečava insulin da se veže za ćelije jetre i pretvori krvni šećer u energiju. Doktor Goldfajn je jedan od autora studije koja je ustanovila HMGA 1 mutaciju kod nekih italijanskih dijabetičara. Istraživači su zatim došli do istih rezultata kod američkih i francuskih pacijenata. Svi pacijenti bili su belci. Ustanovljeno je da je oko 10 odsto pacijenata sa dijabetesom tipa 2 u Sjedinjenim Državama i Evropi, imalo poremećaj u tom genu. Preduzimanje potrebnih koraka na vreme, kod ljudi koji imaju mutaciju gena, uključuje promene životnog stila poput redovnog vežbanja, održavanja telesne težine i praćenja krvnog šećera, moglo bi da spreči razvoj dijabetesa tipa 2 kod nekih ljudi. Istraživači takodje naglašavaju da shvatanje genetskih komponenti te bolesti može da pomogne lekarima da sprovedu bolji tretman za pacijente sa dijabetesom tipa 2, ili da u budućnosti naprave korekciju genetskog poremećaja i spreče bolest na taj način. Studija je objavljena u časopisu Američkog medicinskog udruženja.